क'कराझार , सेप्तेम्बर 30 : क'कराझार जिल्लानि टिटागुरि जौगाखां मिरु सिङाव थानाय मावरिगांव गामिनि सा - मावरिगांव गुदि फरायसालिआव हादोरसा गिबि मनट्री सर्बानन्द सनवालनि 'My Gov Assam' नि सिङाव मावनो लानाय प्रजेक 'Clean and Green Village'खौ हाबाफारि लानानै ब्रिहस्पथिबाराव बेखेवबाय । बे हाबाफारिआव हादोरसानि हाग्रा आरो आबहावा बिफान्नि मुंदांखा आबहावा नायसंगिरि आरो Brand Ambassador चन्द्रकान्थ बसुमथारि बिथांआ बाहागो लानानै हाबाफारिखौ बेखेवनानै होयो । आसाम सरकारनि सिङाव 'Clean and Green Village'खौ मावरिगांव गामिखौ सायखनायनि थाखाय चन्द्रकान्थ बसुमथारि बिथांआ गोजोन्नाय फोरमायदों । बिथांआ बुङोदि , मावरिगांव गामिखौ साखोन - सिखोन आरो सोमखोर गाबगोनां लाखिनो थाखाय साफ्रोमबो मावरिगांव गामिनि थागिरिफोरा बिबान दं । बिथांआ बुंबावोदि , साफ्रोमबो 'Clean and Green Village' लाखिनायाव बाहागो लानानै गोसोनि सान्नाफोरखौ सोलाइ होनानै गाव गावनि न'खरनिफ्राय जुरिजेन्नांगौ । 
क'कराझार जिल्लायाव 'Clean and Green Village' प्रजेकखौ बेखेवबाय